شەفەق
نیوز/ ئەرا سێیەم رووژە لەبان یەک، ناڕەزایی خوەنەوارەیل زانکۆی چەرموو لە سلێمانی
وەردەوامە، وەبی جواویگ فەرمی ئەرا داواکارییان.
پەیامنێر
ئاژانس شەفەق نيوز لە سلێمانی وت: وە ماوەی سێ رووژ گوزەشتە، خوەنەوارەیل دە بەش لە
زانکۆی چەرموو لە قەزای چەمچەماڵ سەروە پارێزگای سلێمانی واز لە هۆڵەیل خوەنستن هاوردنە،
لەوەر ناڕازییان لەبان ئەوە ک ناونشان فەرمانبەری وە دەرچگەیلیان نیریاس، ک ئەو ناونشانە
شوین دامەزراننیان دیاری کەێد.
وتیش:
شەوەکی ئمڕوو، خوەنەوارەیل لەوەردەم سەرۆکایەتی زانکۆگە گردەو بوین، دویای ئەوە ک دویەلە
ری ناوبەین پارێزگای سلێمانی و پارێزگای کەرکوک تا چەن ساعەتیگ بڕین.
وتیش:
خوەنەوارەیل زانکۆگە دووپات لە وەردەوامی خوەینیشاندانیان کردن تا وەزارەت خوەنستن
باڵا لە هەرێم کوردستان داواکارییان جیوەجی کەێد و ناونشان فەرمانبەری ئەرایان دیاری
کەێد.
